Iepirkuma komisijas sagatavotās atbildes par
iepirkumu

	Jautājumi
	Atbildes

	1.	Lūdzam skaidrot un precizēt nolikumā un tehniskajā specifikācijā norādīto prasību par “Piegādes laiku”. Respektīvi, nolikuma 2.2.1 punktā “Piegādes laiks” definēts – “2.2.1. Iepirkuma līguma darbības termiņš: Prece jāpiegādā 8 (astoņu) nedēļu laikā no līguma abpusējas parakstīšanas dienas”, turpretī tehniskā specifikācija nosaka citu termiņu – “35. Preču piegādes laiks nav lielāks kā 4 (četras) nedēļas no līguma noslēgšanas”.  
Jautājums: Kurš no norādītajiem termiņiem ir  korekts un Pretendentam jāizpilda?

	Iepirkuma komisija paskaidro, ka tehniskajā specifikācijā ir pārrakstīšanās kļūda. Gatavojot piedāvājumu pretendentiem saistošs ir nolikuma 2.2.1 punktā “Piegādes laiks” noteiktais iepirkuma līguma darbības termiņš: Prece jāpiegādā 8 (astoņu) nedēļu laikā no līguma abpusējas parakstīšanas dienas.

	2.	Lūdzam skaidrot un precizēt nolikumā un tehniskajā specifikācijā norādīto prasību 3.5.2. punktā par Finanšu piedāvājumā cenā ietveramajām izmaksām, tajā skaitā “tehnisko apkopju izmaksām garantijas laikā”. 
Jautājums: Par kādu garantijas periodu cenā iekļaujamas apkopju izmaksas – par minimālo noteikto tehniskajā specifikācijā, tas ir, “24 mēneši vai  2000 motorstundas”? 
Vai Pretendenta ražotāja noteikto garantijas periodu, kas katram Pretendentam var būt atšķirīgs, piemēram, 4 gadi vai 300 motorstundas vai 7 gadi un 5000 motorstundas? 
Lai nodrošinātu vienlīdzīgu vērtēšanu visiem Pretendentiem ar vienādiem nosacījumiem, lūdzam norādīt konkrētu garantijas periodu (piemēram, 24 mēneši vai  2000 motorstundas), kura apkopes izmaksas iekļaujamas Finanšu piedāvājumā. Pretējā gadījumā Pretendenti ar garāku ražotāja noteikto garantijas periodu tiek ierobežoti piedāvāt konkurētspējīgu piedāvājumu.

	Komisija apstiprina, ka, lai nodrošinātu vienlīdzīgu vērtēšanu visiem Pretendentiem ar vienādiem nosacījumiem, piedāvājumā apkopes izmaksas, kuras iekļaujamas Finanšu piedāvājumā, norādīt ne mazāk kā par 24 (divdesmit četriem) mēnešiem vai ne mazāk kā 2000 (divi tūkstoši) motorstundām (atkarībā no tā, kas iestājas pirmais).
Pretendents drīkst piedāvāt arī garāku garantijas periodu precei, bet apkopes izmaksas, kuras iekļaujamas Finanšu piedāvājumā ir tikai par 24 (divdesmit četriem) mēnešiem vai ne mazāk kā 2000 (divi tūkstoši) motorstundām (atkarībā no tā, kas iestājas pirmais).






